Charles Richet
Charles Richet var en fransk læge, der 1887-1927 var professor i fysiologi ved Sorbonne i Paris. Han modtog i 1913 nobelprisen i fysiologi/medicin.
Ved sine undersøgelser af hidtil uforståede forgiftninger og visse pludselige dødsfald kunne Charles Richet forklare dem som en voldsom, akut allergisk reaktion, som han kaldte anafylaksi. Han udgav desuden romaner, lyrik, dramatik og parapsykologiske skrifter. 